მარიო კემპესი

მარიო ალბერტო კემპესი (; დ. 15 ივლისი, 1954, ბელ-ვილიე, არგენტინა) — არგენტინელი ფეხბურთელი და ფეხბურთის მწვრთნელი. თამაშობდა თავდამსხმელის პოზიციაზე. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში.43 campeones del mundo. El mapa demográfico del fútbol argentino 1978 წელს ფრანგულ გაზეთ Onze Mondial-ისგან გადაეცა ევროპის საუკეთესო ფეხბურთელისთვის დაწესებული ჯილდო — Onze d'Or. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 98-ე ადგილზე დასახელდა.Placar's 100 Craques do Século // RSSSFMario Alberto Kempes // marioakempes.com 

საკლუბო კარიერა  
სხვადასხვა დროს იცავდა არგენტინის, ესპანეთის, ავსტრიის, ჩილესა და ინდონეზიის საფეხბურთო კლუბების ღირსებას, კარიერის დიდი ნაწილი კი ესპანურ ვალენსიაში გაატარა, სადაც 184 მატჩი ჩაატარა და 116 გოლი გაიტანა, პიჩიჩის ჯილდო კი ორჯერ მოიპოვა.

„ინსტიტუტო“
პირველი ოფიციალური მატჩში „ინსტიტუტოს“ რიგებში მარიო კემპესმა 1973 წლის 7 ოქტომბერს ჩაატარა. ეს იყო ნასიონალის ჩემპიონატის პირველი ტურის საშინაო შეხვედრა „ნიუელს ოლდ ბოისის“ წინააღმდეგ.Instituto (Córdoba) 0–1 Newell's Old Boys / 07.10.1973 კემპესისთვის სადებიუტო შეხვედრა „ინსტიტუტომ“ ასეთი შემადგენლობით ჩაატარა: ხორხე ომარ პერიოტი; ედუარდო მიგელ ანელი, არმანდო მიგელ ოლმედო, ხუან ხოსე მოიანო (მიგელ ოვიედო 75'),
მარიო რობერტო კარბალო; ოსვალდო არდილესი, ხუან დომინგო მონტოია, ალბერტო ბელტრანი; ალბერტო უილინგტონი, მარიო ალბერტო კემპესი, ხოსე ლუის სალდანიო (ხოსე ლუის სებალოსი 27').

სანაკრებო კარიერა
1973–1982 წლებში იცავდა არგენტინის ეროვნული ნაკრების ღირსებას, რომლის შემადგენლობაში ჩატარებულ 43 შეხვედრაში 20 ბურთი გაიტანა. ეროვნულ გუნდში, რუბენ გალვანის და რიკარდო ბოჩინის მსგავსად, 1973 წელს ნაკრების მაშინდელი მწვრთნელები — ომარ სივორი და მიგელ ინომირიელო იწვევენ. პირველად ნაკრების მაისურით 1974 წლის მსოფლიო ჩემპიონატის შესარჩევი ტურნირის მატჩში, 1973 წლის 23 სექტემბერს, ბოლივიის ეროვნული ნაკრების წინააღმდეგ ითამაშა. შეხვედრა ლა-პასში, „ესტადიო ერნანდო სილესზე“, გაიმართა და მას 19 266 გულშემატკივარი დაესწრო. არგენტინელებმა ასეთი შემადგენლობით ითამაშეს: დანიელ კარნევალე, ანხელ უგო ბარგასი, რუბენ გლარია, რუბენ გალვანი, რობერტო ტელჩი (მარსელო ტრობიანი 76'), რუბენ აიალა, მარიო კემპესი (რიკარდო ბოჩინი 64'), ოსვალდო რობერტო კორტესი, ოსკარ რამონ ფორნარი, ალდო პედრო პოი, დანიელ ტალიანი. ოსკარ რამონ ფორნარის გოლით არგენტინელებმა 1–0 გაიმარჯვეს.	

ნაკრების რიგებში მონაწილეობა მიიღო მსოფლიო ჩემპიონატის სამ გათამაშებაში. სამშობლოში ჩატარებულ 1978 წლის ჩემპიონატზე მისი ნაკრები ჩემპიონი გახდა, რომლის ფინალში ნიდერლანდების ეროვნული ნაკრები დაამარცხა (3–1). თავად კემპესმა ტურნირზე 6 გოლი გაიტანა, მათ შორის ორი ფინალში, რის შედეგადაც ტურნირის ბომბარდირი გახდა და საუკეთესო ფეხბურთელად დასახელდა. 

ეროვნული ნაკრების რიგებში უკანასკნელად 1982 წლის 2 ივლისს, ბრაზილიის ნაკრების წინააღმდეგ ესპანეთის მსოფლიო ჩემპიონატის მეორე ჯგუფური ეტაპის შეხვედრაში ითამაშა. მატჩი ბარსელონაში, „ესტადიო სარიაზე“ გაიმართა და ბრაზილიელთა გამარჯვებით 3–1 დასრულდა.

მსოფლიო ჩემპიონატებზე
მარიო კემპესმა მსოფლიო ჩემპიონატების 18 შეხვედრაში მიიღო მონაწილეობა და 6 ბურთი გაიტანა.Mario Kempes in the World Cups // The Soccer World Cups.com 

                    1974     13  თავდამსხმელი  6  0  1  2  3   1978     10  თავდამსხმელი  7  6  5  1  1 ჩემპიონი  1982     11  თავდამსხმელი  5  0  2  0  3  

მიღწევები
 საკლუბო 
  ვალენსია 
 ესპანეთის თასი: 1978–79
 ევროპის თასების მფლობელთა თასი: 1979–80
 უეფა-ს სუპერთასი: 1980

  რივერ პლეიტი
 არგენტინის პრიმერა დივიზიონი: 1981

 სანაკრებო 
  არგენტინა
 მსოფლიო ჩემპიონატი: 1978

 ინდივიდუალური 
 არგენტინის პრიმერა დივიზიონიის საუკეთესო ბომბარდირი: 1974, 1976
 ესპანეთის პრიმერა დივიზიონიის საუკეთესო ბომბარდირი: 1977, 1978
 მსოფლიო ჩემპიონატის ოქროს ბურთი: 1978
 მსოფლიო ჩემპიონატის ოქროს ბუცი: 1978 1978 Soccer World Cup Awards
 მსოფლიო ჩემპიონატის სიმბოლური ნაკრების წევრი: 1978 
 ოქროს ბურთი: 1978
 Onze d'Or: 1978"Onze Mondial" Awards. rsssf.org.
 არგენტინის წლის საუკეთესო ფეხბურთელი: 1978
 სამხრეთ ამერიკის წლის საუკეთესო ფეხბურთელი: 1978
 ევროპის თასების მფლობელთა თასის საუკეთესო ბომბარდირი: 1979–80
 ფიფა-ს ასეული (FIFA 100): 2004The FIFA 100. theguardian.com.Pele's list of the greatest. news.bbc.co.uk.Pelé's Choice of 125 Living Players. RSSSF.Fifa names greatest list. news.bbc.co.uk.FIFA 100 – list of the 125 greatest living footballers in 2004 created by Pelé
 სამხრეთ ამერიკის საუკუნის 23-ე საუკეთესო ფეხბურთელი: 2006
 Golden Foot: 2007 (ნომინაციაში „ფეხბურთის ლეგენდები“)
 AFA-ს ყველა დროის სიმბოლური ნაკრების წევრი: 2015

 ლიტერატურა 




 ბიბლიოგრაფია 











 პერიოდიკა 




რესურსები ინტერნეტში

 43 campeones del mundo. El mapa demográfico del fútbol argentino · Scribd

  თემატური საიტები
  AFS · BDFA · BDFutbol · Ciberche.net · FBref.com · FIFA.com · FootballDatabase.eu · FootballFacts.ru · ESPNFC.com · L’Équipe · National Football Teams.com · Soccerbase (player) · Soccerway · Transfermarkt (player) · Transfermarkt (manager) · WorldFootball.net
  მედია
  20Minutos · Abri La Cancha · Clarín · Infobae · MARCA · TyC Sports

სქოლიო

კატეგორია:დაბადებული 15 ივლისი
კატეგორია:დაბადებული 1954
კატეგორია:იტალიელი არგენტინელები
კატეგორია:ესპანელი არგენტინელები
კატეგორია:მსოფლიო ჩემპიონები ფეხბურთში
კატეგორია:არგენტინის ნაკრების ფეხბურთელები
კატეგორია:არგენტინის პრიმერა დივიზიონის ფეხბურთელები
კატეგორია:ინსტიტუტოს ფეხბურთელები
კატეგორია:რივერ პლეიტის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ვალენსიის ფეხბურთელები
კატეგორია:ერკულესის ფეხბურთელები
კატეგორია:არგენტინელი ფეხბურთელები
კატეგორია:1974 წლის მსოფლიო საფეხბურთო ჩემპიონატის ფეხბურთელები
კატეგორია:1975 წლის კოპა ამერიკის ფეხბურთელები
კატეგორია:არგენტინელი ფეხბურთის მწვრთნელები
კატეგორია:1978 წლის მსოფლიო საფეხბურთო ჩემპიონატის ფეხბურთელები
კატეგორია:1982 წლის მსოფლიო საფეხბურთო ჩემპიონატის ფეხბურთელები
კატეგორია:ფიფას 100-ეული
კატეგორია:პიჩიჩის ჯილდოს მფლობელები
კატეგორია:ცოცხალი ადამიანები